hotchpotch/miracl-hf-unified huggingface dataset:
তিহার কেন্দ্রীয় কারাগার
তিহার কেন্দ্রীয় কারাগার (হিন্দি: तिहाड़ सेन्ट्रल क़ैदख़ाना, উর্দু: تہاڑ سینٹرل قیدخانہ) বা তিহার জেল বা তিহার আশ্রম (হিন্দি: तिहाड़ आश्रम, উর্দু: تہاڑ آشرم) ভারতের বৃহত্তম কারাগার। নতুন দিল্লির চাণক্যপুরী অঞ্চল থেকে ৮ কিলোমিটার দূরে তিহার গ্রামে এই কারাগার অবস্থিত। কারাগারের পার্শ্ববর্তী অঞ্চল হরিনগর নামে পরিচিত।
কারেকশনাল ইনস্টিটিউট এই কারাগারের রক্ষণাবেক্ষণের কাজে নিযুক্ত। এই সংস্থার উদ্দেশ্য কারাবন্দীদের হাতের কাজ, শিক্ষা ও নিয়মনীতি সম্পর্কে অবহিত করে তাদের সমাজের সাধারণ নাগরিকে পরিণত করা। এই কারাবন্দীদের দ্বারা উৎপাদিত দ্রব্যের ব্র্যান্ডের নাম "তিহার"। সরকারিভাবে সর্বোচ্চ ৫২০০ বন্দী রাখার অনুমোদন থাকলেও, এই জেলের মোট বন্দীর সংখ্যা প্রায় ১২,০০০।
তিহার গ্রামে তিহার জেল নির্মিত হয় ১৯৫৮ সালে। প্রথম দিকে এটি ছিল পাঞ্জাব রাজ্য পরিচালিত একটি সর্বোচ্চ নিরাপত্তার কারাগার। ১৯৬৬ সালে দিল্লি জাতীয় রাজধানী অঞ্চলের হাতে এই জেলের মালিকানা তুলে দেওয়া হয়। ১৯৮৪ সাল থেকে এই জেলে কিছু অতিরিক্ত সুযোগসুবিধার ব্যবস্থা করা হয় এবং এই জেলের ইংরেজি নাম পরিবর্তন করে তিহার প্রিজনস রাখা হয়। আদি তিহার জেলটি ছিল তেবাতিয়া জাটদের সম্পত্তি।
কারা-অধীক্ষক থাকাকালীন যখন এই জেলের এক্তিয়ার কিরণ বেদির হাতে ছিল, তখন তিনি এই জেলের একাধিক সংস্কার সাধন করেছিলেন। এই সময় জেলের নাম রাখা হয় তিহার আশ্রম। এছাড়াও তিনি জেলরক্ষী ও বন্দী উভয়ের জন্য বিপাসনা ধ্যান অনুষ্ঠানের প্রবর্তন করেন। এই জেলের এক বন্দী ইন্ডিয়ান অ্যাডমিনিস্ট্রেটিভ সার্ভিস নামক ভারতের সর্বোচ্চ জনকৃত্যক নিয়োগ পরীক্ষায় উত্তীর্ণ হন।
আন্তর্জাতিক অপরাধী চার্লস সোবরাজ ১৯৮৬ সালের ১৬ মার্চ এই জেল থেকে পালিয়ে যান। অব্যবহিত কাল পরেই তাকে পুনরায় বন্দী করে তিহারে ফিরিয়ে আনা হয়। পালানোর জন্য তাঁর কারাবাসের মেয়াদ দশ বছর বৃদ্ধি করা হয়েছিল। ১৯৯৭ সালের ১৭ ফেব্রুয়ারি কারাবাসের মেয়াদ উত্তীর্ণ হলে তিনি মুক্তি পান।
১৯৯৪ সালে ভারতে পাশ্চাত্য পর্যটক অপহরণের ঘটনায় অভিযুক্ত হয়ে ড্যানিয়েল পার্ল হত্যার আসামী আহমেদ ওমর সৈয়দ শেখ বেশ কয়েক বছর এই জেলে অতিবাহিত করেছিলেন।
২০০৮ সালে ৭ জুন সিবিআই ড্যানিয়েল টোপনো হত্যামামলার মূল অভিযুক্ত তথা অসমের তরুণ গগৈ মন্ত্রিসভার প্রাক্তন শিক্ষামন্ত্রী রিপুন বোরাকে তিহার জেলে প্রেরণ করে।
পশ্চিমবঙ্গের সংরক্ষিত অঞ্চল
পশ্চিমবঙ্গের সংরক্ষিত অঞ্চল রাজ্যের মোট আয়তনের ৪ শতাংশ স্থান অধিকার করে আছে। পশ্চিমবঙ্গের বনাঞ্চল রাজ্যের মোট ভৌগোলিক আয়তনের মাত্র ১৪ শতাংশ; যা জাতীয় গড় ২৩ শতাংশের বেশ কম। সুন্দরবন বিশ্বের বৃহত্তম ম্যানগ্রোভ অরণ্য সুন্দরবনের একাংশ পশ্চিমবঙ্গের দক্ষিণভাগে অবস্থিত।
পশ্চিমবঙ্গে মোট পাঁচটি জাতীয় উদ্যান ও দশটি বন্যপ্রাণী অভয়ারণ্য রয়েছে।পশ্চিমবঙ্গের সংরক্ষিত অঞ্চলগুলিতে প্রাপ্ত বন্যপ্রাণীদের মধ্যে উল্লেখযোগ্য: ভারতীয় গণ্ডার, ভারতীয় হাতি, হরিণ, বাইসন, চিতাবাঘ, গৌর ও কুমির। এখানে প্রচুর পাখিও দেখা যায়। শীতকালে পরিযায়ী পাখিরা রাজ্যে ভিড় জমায়। সিঙ্গালীলা জাতীয় উদ্যানের মতো একটি উচ্চে অবস্থিত বনাঞ্চলে মায়া হরিণ, রেড পান্ডা, চিঙ্কারা, তাকিন, সেরো, বনরুই, মিনিভেট ও কালো মথুরা দেখা যায়। সুন্দরবনের বেঙ্গল টাইগার সহ গাঙ্গেয় নদী ডলফিন, নদী কচ্ছপ, স্বাদুপানির কুমির ও লোনা পানির কুমির পশ্চিমবঙ্গে প্রাপ্ত লুপ্তপ্রায় প্রজাতির জীবের অন্যতম। ম্যানগ্রোভ অরণ্য একটি স্বাভাবিক মৎস্য বিচরণ ক্ষেত্র, এখানে বঙ্গোপসাগরের সামুদ্রিক মাছেরাও বিচরণ করে।
উদ্ভিজ্জভৌগোলিক দৃষ্টিকোণ থেকে দক্ষিণবঙ্গকে দুই ভাগে ভাগ করা যায়: গাঙ্গেয় সমভূমি ও সমুদ্রতটবর্তী ম্যানগ্রোভ বনাঞ্চল সুন্দরবন। গাঙ্গেয় সমভূমির পলল মৃত্তিকা ও যথেচ্ছ বৃষ্টিপাতের কারণে এই অঞ্চল যথেষ্ট উর্বর। রাজ্যের দক্ষিণ-পশ্চিমাঞ্চলের উদ্ভিজ্জপ্রকৃতি পার্শ্ববর্তী ঝাড়খণ্ড রাজ্যের ছোটোনাগপুর মালভূমির সমরূপ। প্রধান বাণিজ্যিক উদ্ভিদ হল শাল ("Shorea robusta")। পূর্ব মেদিনীপুর জেলার উপকূলবর্তী অঞ্চলে উপকূলীয় উদ্ভিজ্জ লক্ষিত হয়। এখানকার প্রধান উদ্ভিদ ক্যাসুরিনা বা ঝাউগাছ। সুন্দরবনের সর্বাপেক্ষা মূল্যবান গাছ হল সুন্দরী ("Heritiera fomes"), এই গাছের নামানুসারেই উক্ত বনাঞ্চলের নামকরণ। উত্তরবঙ্গের উদ্ভিজ্জ প্রকৃতি ভূমির উচ্চতা ও বৃষ্টিপাতের উপর নির্ভরশীল। উদাহরণস্বরূপ, হিমালয়ের পাদদেশে ডুয়ার্স অঞ্চলে শাল ও অন্যান্য ক্রান্তীয় চিরহরিৎ বৃক্ষের ঘন বন দেখা যায়। ১০০০ মিটার ও তদুর্ধ উচ্চতায় উপক্রান্তীয় শ্রেণির বৃক্ষ লক্ষিত হয়। ১৫০০ মিটারেরও অধিক উচ্চতায় অবস্থিত দার্জিলিঙে ওক, কনিফার ও রডোডেনড্রন প্রভৃতি উদ্ভিদ দেখা যায়।
বাইক্কা বিল
বাইক্কা বিল, ঢাকা থেকে ২০০ কিলোমিটার উত্তর-পূর্বে মৌলভীবাজার জেলার প্রখ্যাত চা-সমৃদ্ধ শহর শ্রীমঙ্গলের হাইল হাওড়ের পূর্বদিকের প্রায় ১০০ হেক্টর আয়তনের একটি জলাভূমির নাম। ১ জুলাই ২০০৩ তারিখে বাংলাদেশের ভূমি মন্ত্রণালয় এই বিলটিকে মৎস্য সম্পদের একটি অভয়াশ্রম হিসেবে সংরক্ষণের সিদ্ধান্ত নেয়। আইড়, কই, মেনি, ফলি, পাবদাসহ আরো অনেক প্রজাতির মাছ এখানে বংশবৃদ্ধি করে পুরো হাওড়ে ছড়িয়ে পড়ে। এই বিল মাছের জন্যেই শুধু নয়, পাখি এবং অন্যান্য অনেক প্রাণীর জন্যও একটি চমৎকার নিরাপদ আবাসস্থল। এটি একটি নয়নাভিরাম জলাভূমি যেখানে হাজারো শাপলা আর পদ্ম ফুল ফোটে। এছাড়া এই বিলের বুনো বাসিন্দা আর শীতে আগত পরিযায়ী পাখিদের ভালোভাবে দেখার জন্য তৈরি করা হয়েছে একটি পর্যবেক্ষণ টাওয়ার।
বিলের কিনারে ফোটে হাজারো পানা, শাপলা আর পদ্মফুল। বিলের পানিতে সকাল-সন্ধ্যা চলে রঙ্গীন ফড়িংয়ের বিরতিহীন উড়াউড়ি। বৃষ্টিহীন উষ্ণদিনে বিলের ফুলের পাশে আসে আরো একদল পতঙ্গপ্রজাতি। প্রকৃতিপ্রেমীর চোখে পাখিই এই অভয়াশ্রমের সেরা প্রাণী। শীত মৌসুমে এখানে আসে বিভিন্ন প্রজাতির পরিযায়ী পাখি। এই বিলের উল্লেখযোগ্য পাখি- পানকৌড়ি, কানিবক, ধলাবক, গোবক, ধুপনিবক, রাঙ্গাবক, দলপিপি, নেউপিপি, পান মুরগি, বেগুনি কালেম, কালোমাথা কাস্তেচরা, শঙ্খ চিল, পালাসী কুড়া ঈগল। শীতের অতিথি হয়ে এই বিলে আসে অনেক জাতের সৈকত পাখি। এদের মধ্যে- গেওয়ালা বাটান, মেটেমাথা চিটি আর কালাপঙ্খ ঠেঙ্গী, ধলা বালিহাঁস, পাতি সরালী, রাজসরালী, মরচেরং, ভূতিহাঁস, গিরিয়াহাঁস, ল্যাঙ্গাহাঁস, গুটি ঈগল ।
বাইক্কা বিলে প্রতি বছর শীত মৌসুমে প্রচুর পরিযায়ী পাখির সমাগম ঘটে। ২০১১ খ্রিস্টাব্দের এক গবেষণায় বাইক্কা বিলে ২০৩টি প্রকার পাখি শনাক্ত করা হয়েছে যার মধ্যে পরিযায়ী পাখি ১৫৩টি এবং স্থায়ী বসবাসকারী পাখি ৫০টি। বাইক্কা বিলকে সংরক্ষিত এলাকা ঘোষণা করায় পাখির সংখ্যা আগের বছরগুলোর তুলনায় এবার অনেক বেড়েছে। দেশীয় ও পরিযায়ী পাখির চলাচল, গতিবিধি, পর্যবক্ষেণ ও পাখির জীবনাচরণের বিভিন্ন বিষয়ে তথ্য সংগ্রহ এবং দীর্ঘমেয়াদি গবেষেণার জন্য পাখিদের পায়ে রিং পরানো হয়েছে। ২০১১ খ্রিস্টাব্দে ৩১ প্রজাতির পাখির পায়ে শনাক্তকারী আংটি পরানো হয়েছে। এর মধ্যে রয়েছে ১৭ প্রজাতির পরিযায়ী পাখি এবং ১৪ প্রজাতির স্থায়ী বসবাসকারী পাখি। ২০১১ সালে নতুন ৪টি পরিযায়ী পাখির দেখা মিলেছে। বাংলাদেশ বার্ড ক্লাবের পাখি পর্যবেক্ষকদের মতে ওগুলেো হলো: ‘বড়ঠুঁটি নলফুটকি, ‘উদয়ী নলফুটকি’,’ বৈকাল ঝাড়ফুটকি’ ও ‘সাইক্সের ফুটকি’।
ডস পিলাস
ডস পিলাস () হলো একটি প্রত্নত্তাত্ত্বিক অঞ্চল যা মায়া সভ্যতার দ্বারা নির্মাণ করা হয়েছে। বর্তমানের এটি গুয়াতেমালার পেটেন অঞ্চলে অবস্থিত। শহরটি স্থানীয় বড় হ্মমতাকে সহায়তা করতে ৬২৯ তে তিকালে প্রতিষ্ঠিত করা হয়েছিল। তিকালের রাজা তার ভাইকে নতুন শহরের সিংহাসনে বসান পেটেক্সবাটুন অঞ্চলের বাণিজ্য পথ নিয়ন্ত্রণ করতে, বিশেষভাবে পাসিওনের নদী পথ। মৈত্রীবন্ধনের নেতৃত্ব বড় ধরনের জয় করতে পারবে এবং লুট করতে পারবে Itzan, Arroyo de Piedra এবং তেঁতুল. ডস পিলাস এবং একটি নিকটবর্তী শহর, Aguateca, অবশেষে একটি একক শাষক রাজবংশের জমজ পুজি হয়েছিল।
ফ্লোরেস, এল পেটেন
ফ্লোরেস পেটেনের দপ্তরের রাজধানী, গুয়াতেমালার একটি প্রশাসনিক বিভাগ। ২০০৫ এই শহরের জনসংখ্যা ছিল ১৮,৩৯৯। পুরসভার জনসংখ্যার হিসাব অনুসারে সেখানে মোট ২২,৬০০ বাসিন্দা আছে। শেষ কয়েক বছর ফ্লোরেসের ওপর তিকালের প্রত্নত্তাত্ত্বিক অঞ্চলে সংহ্মিপ্ত ভ্রমণের জন্য একটি পর্যটক ভিত্তি হিসেবে সুনাম অর্জন করেছে।
চিপ টেইলর
চিপ টেইলর () (জন্ম: ১ জানুয়ারি, ১৯৪৪) নিউ ইয়র্ক সিটি শহরে। টেইলরের ভাই অভিনেতা জন ভট, এবং ভূ-তাত্তিক ব্যারি ভট। তিনি অভিনেত্রী অ্যাঞ্জেলিনা জোলি ও জেমস হ্যাভেনের চাচা।
জেমস হ্যাভেন
জেমস হ্যাভেন () (জন্ম: ১১ মে, ১৯৭৩) একজন মার্কিন অভিনেতা ও চলচ্চিত্র প্রযোজক। তাঁর জন্মনাম জেমস হ্যাভেন ভট। তাঁর বাবা জন ভট ও মায়ের নাম মার্শেলিন বার্ট্রান্ড। হ্যাভেনের বোন অ্যাঞ্জেলিনা জোলি নিজেও একজন হলিউড অভিনেত্রী।
জেমস হ্যাভেনের জন্ম লস অ্যাঞ্জেলস, ক্যালিফোর্নিয়ায়। তাঁর মা মার্শেলিন বার্ট্রান্ড ও বাবা জন ভট। তাঁর একটি বোন আছে, যাঁর নাম অ্যাঞ্জেলিনা জোলি। তিনি মার্কিন সঙ্গীতব্যক্তিত্ব চিপ টেইলরের ভ্রাতুষ্পুত্র। বাবার দিক থেকে তিনি স্লোভাক ও জার্মান বংশদ্ভূত, ও মায়ের দিক থেকে ফরাসি-কানাডীয় ও ইরোকুইশ বংশদ্ভূত। তাঁর নামের শেষাংশের "ভট"টি এসেছে বাবার মাধ্যমে এবং শব্দটি স্লোভাক।
২০০০ সালের ৭২তম একাডেমি পুরস্কার অনুষ্ঠানের পর জোলি ও হ্যাভেনের মধ্যে সম্পর্ক বিতর্কের সৃষ্টি করে। জোলির কথা, "আমি এখন আমার ভাইয়ের প্রেমে মজে আছি" এবং চুমু খাওয়া, এবং সে সময় পাশে থাকা ডোনাল্ড ট্রাম্প ও অন্যান্য প্রত্যক্ষদর্শীদের বর্ণনায় জোলি তার ভাইয়ের প্রতি মাত্রাতিরিক্তি উৎসাহ প্রকাশ পেয়েছিলো, যা ভাই-বোনের সম্পর্কের মধ্যে সচারচর দেখা যায় না। তাই গণমাধ্যমে প্রচারিত হয় যে, জোলির, তাঁর ভাইয়ের সাথে যৌনসম্পর্ক বিদ্যমান। যদিও, তাঁরা উভয়েই পরবর্তীকালে একটি সাক্ষাৎকারে ব্যাপারটি অস্বীকার ও অস্বীকৃতি ব্যাখ্যা করেন যে, তাঁদের মা-বাবার বিচ্ছেদের পর তাঁরা পরস্পরের প্রতি খুব বেশি নির্ভরশীল হয়ে পড়েছিলেন, যার বহিঃপ্রকাশ-ই ছিলো ঐটা। জেমস হ্যাভেন পরবর্তীকালে জানান, তাঁর বোন জোলির জন্ম দেওয়া প্রথম সন্তানের নামের "শিলোহ" অংশটি আসেলে তাঁর প্রকৃত মধ্যনাম হওয়া কথা ছিলো, কিন্তু পরবর্তীকালে মা-বাবা "হ্যাভেন" রাখার ব্যাপারে সিদ্ধান্ত নেন, এবং "শিলোহ" নামটি হয় তার পারিবারিক ডাক নাম। ব্যক্তিগত ইচ্ছার ওপর ভিত্তি করে জেমস এখনো মাঝে মাঝে শিলোহ নামটি ব্যবহার করেন।
শেক্সপিয়রীয় ট্র্যাজেডি
উইলিয়াম শেকসপিয়র রচিত ট্র্যাজেডি বা বিয়োগান্তক নাটকগুলি শেক্সপিয়রীয় ট্র্যাজেডি নামে পরিচিত। শেকসপিয়র তাঁর কর্মজীবনের প্রথম থেকেই ট্র্যাজেডি রচনায় মনোনিবেশ করেছিলেন। তাঁর প্রথম যুগের ট্র্যাজেডিগুলির মধ্যে অন্যতম "টাইটাস অ্যাড্রোনিকাস"। এর কিছুকাল পর তিনি রচনা করেন "রোমিও অ্যান্ড জুলিয়েট"। যদিও তাঁর সর্বাধিক প্রশংসিত ট্র্যাজেডিগুলি রচিত হয়েছিল ১৬০১ থেকে ১৬০৮ সালের মধ্যবর্তী সাত বছরে। এই সময়ই রচিত হয় তাঁর চার প্রধান ট্র্যাজেডি "হ্যামলেট", "ওথেলো", "কিং লিয়ার" ও "ম্যাকবেথ"। এছাড়াও "অ্যান্টনি অ্যান্ড ক্লিওপেট্রা", "কোরিওলেনাস" এবং স্বল্পখ্যাত "টিমনস অফ অ্যাথেনস" ও "ট্রলিয়াস অ্যান্ড ক্রেসিডা" নাটকদুটিও এই সময়কার রচনা।
অনেকেই অ্যারিস্টটলীয় ধারণায় এই ট্র্যাডেজিগুলিকে সংজ্ঞায়িত করেন: নায়ক বা মুখ্যচরিত্র এখানে একটি প্রশংসনীয় চরিত্র। তাঁর চরিত্রে কিছু দোষ আছে, যা দর্শকরা সহানুভূতির সঙ্গে গ্রহণ করেন। একথা সত্য, শেকসপিয়রীয় ট্র্যাজেডির নায়কের চরিত্রে ভাল ও মন্দ গুণ মিশ্রিত রয়েছে। উনিশ শতকের অন্যতম প্রসিদ্ধ শেকসপিয়র বিশেষজ্ঞের এ সি ব্র্যাডলির মতে, " the playwright always insists on the operation of the doctrine of free will; the (anti)hero is always able to back out, to redeem himself. But, the author dictates, they must move unheedingly to their doom."
"রোমিও অ্যান্ড জুলিয়েট ", "অ্যান্টনি অ্যান্ড ক্লিওপেট্রা" এবং "ওথেলো" প্রণয়মূলক ট্র্যাজেডি। এই ট্র্যাজেডিগুলি অন্যান্য ট্র্যাজেডির থেকে পৃথক। কারণ এখানে নায়ক নিজের দোষে পতিত হন না, তাঁর পতনের কারণ হয় বর্হিজগতের কোনো বাধা।
ফরাসি কানাডীয়
ফরাসি কানাডীয় (), যা ফরাসি সাদৃশ্যতায় ও কানাডীয় ইংরেজিতে ক্যানাডিয়েন ("Canadien") বা ফরাসি ভাষায় কানাদিয়ে ফ্রঁসে ("Canadien français") নামেও পরিচিত। এটি একটি ফরাসি জাতিগোষ্ঠী, যারা মূলত কানাডার নিউ ফ্রান্স অঞ্চলের বংশদ্ভূত। ১৭ শতকের শুরুর দিকে আমেরিকায় ফরাসি উপনিবেশের শুরুতে এই জনগোষ্ঠীর উৎপত্তি। এই জনগোষ্ঠী কানাডার সবচেয়ে বড়ো ফরাসিভাষী জনগোষ্ঠী, এবং তাঁদেরকে সেই সকল কানাডীয় বলেও অভিহিত করা হয়, যাঁদের মাতৃভাষা ফরাসি।
১৮ শতকের মধ্যভাগে, ফ্রেঞ্চ কানাডার উপনিবেশিত মানুষেরা উত্তর আমেরিকার বিভিন্ন স্থানে ছড়িয়ে পড়তে শুরু করে। এর মধ্যে আছে আলাবামা, লুইজিয়ানা, মিসিসিপি, মিজুরি, ইলিনয়, উইন্ডসর-ডিট্রয়েট অঞ্চল, এবং কানাডীয় প্রেইরি অঞ্চলে (প্রাথমিকভাবে যা দক্ষিণ ম্যানিটোবা নামে পরিচিত)। ১৮৪০ ও ১৯৩০-এর দশকের মাঝামাঝি সময়ে প্রায় ৯ লক্ষ ফরাসি কানাডীয় নিউ ইংল্যান্ডের অভিবাসন লাভ করে। তাঁরা মূলত ম্যাসাচুসেটসের ফল রিভার, ও নিউ বেডফোর্ড শহরে বসবাস করা শুরু করে। একাডিয়ানসহ যারা যুক্তরাষ্ট্রে থেকে যায় তাঁরাই পরবর্তীকালে ফরাসি কানাডীয়দের বৃহত্তম ভাগ ফ্রাঙ্কো-আমেরিকান হিসেবে আত্মপ্রকাশ করে। এই সময়গুলোতে অনেক ফরাসি কানাডীয় পূর্ব, উত্তর, ও দক্ষিণ ওন্টারিওতে তাদের অবস্থান পরিবর্তন করে। তারাও বর্তমান ফ্রাঙ্কো-কানাডীয় সম্প্রদায়ের অংশ।
বেশিরভাগ ফরাসি কানাডীয় জাতিগোষ্ঠীর বিস্তার ঘটেছে কানাডার কুইবেক প্রদেশে।, যদিও তাঁরা নিজেদের ফরাসি কানাডীয় হিসেবে পরিচয় দেবার বদলে কুইয়েবেকয়েস নামে পরিচিয় দেয়।
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র)
সেরা পার্শ্ব চলচ্চিত্র অভিনেত্রীর জন্য গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা চলচ্চিত্র পার্শ্ব অভিনেত্রীর জন্য প্রদান করা হয়। ১৯৪৪ সাল থেকে এই চলচ্চিত্র পুরস্কার প্রদান করা হয়ে আসছে।
২০১৭ সাল পর্যন্ত পাঁচজন এই পুরস্কার দুইবার করে লাভ করেছেন, তারা হলেন কারেন ব্ল্যাক, রুথ গর্ডন, অ্যাঞ্জেলা ল্যান্সবারি, অ্যাগনেস মুরহেড, মেরিল স্ট্রিপ ও কেট উইন্সলেট। "ইফ বিল স্ট্রিট কুড টক" (২০১৮)-এর জন্য পুরস্কার বিজয়ী রেজিনা কিং এই বিভাগে সবচেয়ে সাম্প্রতিক পুরস্কার বিজয়ী। কেট উইন্সলেট শ্রেষ্ঠ অভিনেত্রীর জন্য একাডেমি পুরস্কার লাভ করেন।
গোল্ডেন গ্লোব পুরস্কার (সেরা অভিনেত্রী - ধারবাহিক, মিনি ধারাবাহিক, বা টেলিচলচ্চিত্র)
মিনি ধারাবাহিক বা টেলিভিশন চলচ্চিত্রে সেরা অভিনেত্রীর জন্য গোল্ডেন গ্লোব পুরস্কার হচ্ছে গোল্ডেন গ্লোব পুরস্কার প্রদানের একটি বিভাগ। এটি হলিউড ফরেন প্রেস অ্যাসোসিয়েশন কর্তৃক প্রদানকৃত একটি বার্ষিক টেলিভিশন পুরস্কার।
বেউল্‌ফ (২০০৭-এর চলচ্চিত্র)
বেউল্‌ফ () ২০০৭ সালে মুক্তিপ্রাপ্ত একটি মার্কিন কল্প চলচ্চিত্র। পুরোনো দিনের অ্যাংলো-স্যাক্সন ইংরেজি ভাষায় রচিত একই নামের একটি মহাকাব্যের ওপর ভিত্তি করে চলচ্চিত্রটি নির্মিত। ছবিটির পরিচালনায় ছিলেন রবার্ট জেমেকিস। ছবিটিতে শ্রেষ্ঠাংশে অভিনয় করেন রে উইন্সটন, অ্যান্থনি হপকিন্স, রবিন রাইট পেন, ব্রেন্ডেন গ্লিসন, জন ম্যালকোভিচ, ক্রিসপিন গ্লোভার, অ্যালিসন লোহম্যান, এবং অ্যাঞ্জেলিনা জোলি। ১৬ নভেম্বর, ২০০৭-এ এটি যুক্তরাজ্য, যুক্তরাষ্ট্রে একসাথে মুক্তি পায়। ছবিটি বিভিন্ন থ্রি-ডি ফরম্যাট, ও স্ট্যান্ডার্ড টু-ডি ফরম্যাটে মুক্তি পায়।
রজওয়েল, নিউ মেক্সিকো
রজওয়েল হলো আমেরিকার, নিউ মেক্সিকোর, চাভেস কাউন্টির একটি প্রধান শহর। এটি আলবুকারকের ৩০০ কি.মি. দক্ষিণ-পূর্ব অবস্থিত। শহরটি জনগণ হিসেবে নিউ মেক্সিকোতে পঞ্চম স্থানে দাঁড়ায় আছে।
অরিজিনাল সিন (চলচ্চিত্র)
অরিজিনাল সিন () হচ্ছে ২০০১ সালে মুক্তিপ্রাপ্ত একটি অপরাধমূলক চলচ্চিত্র। এটির শ্রেষ্ঠাংশে অভিনয় করেছেন অ্যাঞ্জেলিনা জোলি ও অ্যান্টনিও বান্ডারাস। ঔপন্যাসিক কর্নেল উলরিচের "ওয়াল্টজ ইনটু ডার্কনেস" উপন্যাসের ওপর ভিত্তি করে নির্মিত হয়েছে। তাছাড়া চলচ্চিত্রটি ১৯৬৯ সালে মুক্তি পাওয়া ট্রুফট চলচ্চিত্র "মিসিসিপি মারমেইড" এর পুর্ননির্মাণ। এই চলচ্চিত্রটি ও ""-এর জন্য জোলি ২০০১ সালে গোল্ডেন র‌্যাস্পবেরি পুরস্কারে, সবচেয়ে বাজে অভিনেত্রী (Worst Actress) হিসেবে মনোনীত হন।
ডোরিক আঞ্চলিক ভাষা
ডোরিক আঞ্চলিক ভাষা প্রাচীন গ্রিকের প্রধান ভাষার দলগুলোর একটি ভাষা। এইটি পশ্চিমী গ্রিকের আঞ্চলিক কথিত ভাষার একটি অংশ সুতরাং এখনও পরিষ্কার ভাবে গ্রিকের উত্তর পশ্চিমে থেকে আলাদা যায় এবং তাদের উপর কিছু প্রভাব ও রয়েছে।
ওয়ান্টেড (২০০৮-এর চলচ্চিত্র)
ওয়ান্টেড () ২০০৮ সালে মুক্তিপ্রাপ্ত একটি মার্কিন চলচ্চিত্র। মূলত মার্ক মিলারের লেখা কমিক বই "ওয়ান্টেড"-এর ওপর ভিত্তি করে চলচ্চিত্রটি নির্মিত। এর পরিচালনায় ছিলেয় তিমুন বেকমামবেতভ, এবং শ্রেষ্ঠাংশে অভিনয় করেছেন, জেমস ম্যাকঅ্যাভয়, অ্যাঞ্জেলিনা জোলি, মরগ্যান ফ্রিম্যান, থমাস ক্রেটশ্চম্যান, টেরেন্স স্ট্যাম্প প্রমুখ। ছবিটিতে দেখা যায়, ওয়েসলি গিবসন একজন হতাশা চাকুরে যিনি একদিন আবিস্কার করেন যে, তার বাবা একজন গোপন হত্যাকারী ছিলেন। এরপর বাবার পেশাকে অনুসরণ করে তিনিও একজন গোপন খুনী হিসেবে "দ্য ফ্র্যাটার্নিটি"-তে যোগদান ও কাজ করা শুরু করেন।
ছবিটির কাজ শুরু হয় এপ্রিল ২০০৭-এ। ইউরোপীয় দেশ চেক প্রজাতন্ত্রে ছবিটির মূল কাজ হয়, পরে আনুষঙ্গিক কাজগুলো হয় যুক্তরাষ্ট্রের শিকাগোতে। ২৫ জুন, ২০০৮, এবং ২৭ জুন, ২০০৮-এ চলচ্চিত্রটি যথাক্রমে যুক্তরাজ্য ও যুক্তরাষ্ট্রে মুক্তি পায়। ছবিটি সমালোচকদের দৃষ্টিতে ও ব্যবসায়িক, উভয় ক্ষেত্রেই সফলতা লাভ করে। ২০০৯ সালের ২২ জানুয়ারি ছবিটি একাডেমি পুরস্কারের জন্য মনোনয়ন লাভ করে। দুটি ক্ষেত্রের জন্য এটি মনোনীত হয়; একটি হচ্ছে, সেরা শব্দ সম্পাদনা ও অপরটি হচ্ছে সেরা শব্দ মিশ্রণ।
ছবিটি পরবর্তী ধারবাহিক পর্ব "ওয়ান্টেড ২"-এর চিত্রধারণের কাজ বর্তমানে চলমান।
দ্য গুড শেপার্ড (চলচ্চিত্র)
দ্য গুড শেপার্ড () হচ্ছে ২০০৪ সালে মুক্তিপ্রাপ্ত একটি মার্কিন গোয়েন্দা চলচ্চিত্র। এটির পরিচালক রবার্ট ডি নিরো এবং শ্রেষ্ঠাংশে অভিনয়ে করেছেন ম্যাট ডেমন, অ্যাঞ্জেলিনা জোলি। যদিও সত্য ঘটনা এই ছবিটির ভিত্তি তবে সত্যটিকে ছাপিয়ে এখানে একটি কাল্পনিক ঘটনাই প্রকাশ পেয়েছে। এখানে বিবৃত হয়েছে যুক্তরাষ্ট্রের গোয়েন্দা সংস্থা সেন্ট্রাল ইন্টেলিজিন্স এজেন্সিতে কাউন্টার ইন্টেলিজেন্সের জন্ম কথা। এ চলচ্চিত্রের মূল চরিত্র এডওয়ার্ড উইলসন (ম্যাট ডেমন) চরিত্রটি গড়ে উঠেছে জেমস জেসাস অ্যাঙ্গলিটন ও রিচার্ড এম. বিজেলের ওপর ভিত্তি করে। উইলিয়াম হার্টের চরিত্র, ফিলিপ অ্যালেন মূলত অ্যালেন ডালেসের ওপর ভিত্তি করে তৈরি হয়েছে। এছাড়া জেনারেল বিল সালিভানের চরিত্রটিতে অভিনয় করেছে পরিচালক রবার্ট ডি নিরো নিজেই; যা গড়ে উঠেছে মূলত উলিয়াম জোসেফ ডানোভানকে ভিত্তি করে।
আ মাইটি হার্ট (চলচ্চিত্র)
আ মাইটি হার্ট (), ২০০৭ সালে মুক্তিপ্রাপ্ত একটি জীবনীমূলক চলচ্চিত্র। মাইকেল উইন্টারবটম পরিচালিত এই ছবিটি মারিয়ানা পার্লের আত্মজীবনী "আ মাইটি হার্ট"-এর ওপর ভিত্তি করে। যদিও চলচ্চিত্রটি ব্যবসায়িকভাবে সফলতা অর্জনে ব্যর্থ, তবুও এটি সমালোচক, ও বোদ্ধা দর্শকদের দ্বারা প্রশংসিত হয়।
২২ জুন, ২০০৭-এ এটি সমগ্র উত্তর আমেরিকায় মুক্তি পায়।
"আ মাইটি হার্ট" হচ্ছে ২০০২ সালে ড্যানিয়েল পার্ল নামক একজন "ওয়াল স্ট্রিট জার্নাল" প্রতিবেদকের অপহরণ কাহিনী।
ওমর শেখের সমর্থকরা করাচিতে পার্লকে অপহরণ করে। ওমর শেখ অপহরণের দায়িত্ব স্বীকার করে, এবং পরবর্তীকালে তাঁকে গ্রেপ্তার ও বিচারের মুখোমুখি করা হয়। কারণ হিসেবে দেখানো হয় পার্লকে ২০০২ সালে অপহরণ করার ঘটনা। চলচ্চিত্রে উল্লেখযোগ্যতার সাথে যে বিষয়টি উপস্থাপন করা হয়, তা হচ্ছে পার্লকে উদ্ধার ও আসল অপরাধীদের বিচারের মুখোমুখি করতে যুক্তরাষ্ট্রের স্টেট ডিপার্টমেন্ট অফ জাস্টিস, ও ডিপ্লোমেটিক সিকিউরিটি সার্ভিসের তৎপরতা।
"আ মাইটি হার্ট"-এর বেশিরভাগ কাজ হয় ভারতে, এবং কিছু অংশের কাজ হয় ফ্রান্স ও পাকিস্তানে। কাজের সময়সূচি ছিলো ২০০৬-এর গ্রীষ্মকালের পুরোভাগ জুড়ে। প্রায় সকল দৃশ্য যেখানে পাকিস্তানকে উপস্থাপন করা হয়েছে, তা মূলত ধারণা করা হয়েছে ভারতের পুনেতে। পাকিস্তানে চলচ্চিত্র ধারণ করা হয় নি, কারণ অব্যাহত সন্ত্রাষী কর্মকাণ্ডের জন্য পাকিস্তান ছিলো কাজের জন্য হুমকিস্বরূপ।
গ্রাফাইট
গ্রাফাইট হচ্ছে অঙ্গার বা কার্বনের একটি রূপ এর স্ফটিক ষট-কৌনিক আকৃতির। এটা সাধারণত স্তরীভূত, আঁশযুক্ত, দানাদার এবং নিবিড় পিণ্ড আকারে বা মাটির পিণ্ড আকারে পাওয়া যায়। গ্রাফাইটের কঠিনতা ১.০-২.০ এবং আপেক্ষিক গুরুত্ব ১.৯-২.৩।
গ্রানাইট, নাইস, অভ্র সিস্ট এবং স্ফটিকীয় চুনাপাথরের ফাটলে গ্রাফাইট বিরাট পিণ্ড আকারে অথবা আঁশযুক্ত স্তর হিসেবে বিক্ষিপ্ত অবস্থায় পাওয়া যায়।
গারনেট
গোমেদ (Mg, Mn, Fe)3Al2Si3O12 এবং Ca3(Cr, Al, Fe)2Si3O12 হচ্ছে জটিল সিলিকেট। গারনেটের স্ফটিক কিউব আকৃতির। দানাদার পূঞ্জীভূত পিণ্ড আকারে এটা পাওয়া যায়। গারনেট কণা হিসেবেও পাওয়া যেতে পারে। এর স্ফটিক বা কণা সূর্যের আলোতে চকচক করে। আবার নিষ্প্রভ স্ফটিক বা কণাও সচরাচর পাওয়া যায়। গারনেটের কঠিনতা ৭-৭.৫ এবং আপেক্ষিক গুরুত্ব ৩.৫-৪.২। এর রঙ গোলাপী-লাল, বর্ণহীন, গাঢ় লাল, খয়েরি, হালকা হলুদ, কালো, হালকা সবুজ, অথবা উজ্জ্বল সবুজ।
শক্ত কাঠ, কাচ, চামড়া, শক্ত রাবার, বিভিন্ন প্রকার ধাতব দ্রব্য, সেলুলয়েড ইত্যাদি জাতীয় দ্রব্যসামগ্রী মসৃণ ও সুন্দর করার কাজে শিরিষ কাগজ বা কাপড় ব্যাপকভাবে ব্যবহৃত হয়।
ব্যারাইট
ব্যারাইট (BaSO4)হচ্ছে ব্যারিয়াম আকর। ব্যারাইট শক্ত পিণ্ড আকারে পাওয়া যায়। এর কঠিনতা ৩.০-৩.৫ এবং আপেক্ষিক গুরুত্ব ৪.৩-৪.৭ । ব্যারাইটের রং সাদা, হলুদ, খয়েরি, লাল অথবা ধূসর। প্রতিক্রিয়া করে এমন শিলার, যেমন চুনাপাথর অথবা ডোলোমাইটের পুন:স্থাপিত অংশে ব্যারাইট সৃষ্টি হয়।
গভীর কূপ খননের জন্য বিশেষ এক শ্রেণীর কাদার ওজন বৃদ্ধির জন্য ব্যারাইটের গুঁড়া ব্যবহার করা হয়। রং, কাচ, বিভিন্ন প্রকার রাসায়নিক দ্রব্য এবং কীট-নাশক ওষুধ তৈরি করতে ব্যারাইট ব্যবহৃত হয়।
ফ্লোরাইট
ফ্লোরাইট‌‌‌‌‌‌ একটি রাসায়নিক যা ফ্লোরিনের একটি লবণ। ফ্লোরিনের একটি উৎকৃষ্ট আকর হচ্ছে ফ্লোরাইট। ।
নানা বর্ণের ফ্লোরাইট দেখা যায়। তবে হালকা সবুজ, হলুদ অথবা নীল রং এর ফ্লোরাইট সচরাচর পাওয়া যায়। পানিতে কিছুটা দ্রবণীয়। এর কঠিনতা ৪.০ এবং আপেক্ষিক গুরুত্ব ৩.০-৩.২।
ফ্লোরাইট সাধারণত ভাঁজবহুল, দানাদার এবং আঁশযুক্ত পিণ্ড আকারে পাওয়া যায়। কিউব আকৃতির স্ফটিক হিসেবেও এটা পাওয়া যেতে পারে। এবং ফ্লোরাইট সব শ্রেণীর শিলার ফাটলে কম-বেশি পাওয়া যায়। তবে, চুনাপাথর, ডোলোমাইট ও গ্রানাইট জাতীয় শিলার সঙ্গে এর সংশ্লিষ্টতা একটু বেশি।
ইস্পাত এবং সাদা ও রঙিন কাচ তৈরিতে ফ্লোরাইট ব্যাপকভাবে ব্যবহৃত হয়।
ম্যাগনেসাইট
ম্যাগনেসাইট নামটি এসেছে ম্যাগনেসিয়া থেকে। আর এই ম্যাগনেসিয়া হচ্ছে গ্রীসের একটি অঞ্চলের নাম। এর রাসায়নিক উপাদানের ৪৭.৬ শতাংশ MgO এবং ৫২.৪ শতাংশ CO2। মোটা দানাদার পিণ্ড হিসেবে ম্যাগনেসাইট পাওয়া যায় যা দেখতে অনেকটা ফুলকপির মতো। এর কঠিনতা ৪.০-৪.৫ এবং আপেক্ষিক গুরুত্ব ২.৯-৩.১। ম্যাগনেসাইটের রঙ সাদা, তবে এতে হলুদ অথবা ধূসর বর্ণের আভা থাকতে পারে। কোথাও কোথাও তুষার-ধবল ম্যাগনেসাইটো পাওয়া যায়।
খনিজ
ভূপৃষ্ঠে বা ভূগর্ভে শিলাস্তূপ থেকে প্রাপ্ত মুক্ত মৌল বা যৌগ যা থেকে ধাতু বা অধাতু পাওয়া যায় তাদেরকে খনিজ () বলে। মূলত, এগুলো অজৈব পদার্থ এবং সাধারণভাবে কেলাসরূপে বিদ্যমান থাকে। সাধারণ শিলা বা পাথরের সাথে খনিজের মূল পার্থক্য হলো এদের নির্দিষ্ট রাসায়নিক গঠন রয়েছে যা সাধারণ পাথরের নেই। পৃথিবীতে ৫৩০০ এরও বেশী খনিজ রয়েছে যার মধ্যে ৫২৯০টি(সেপ্টেম্বর, ২০১৭) দ্বারা অনুমোদিত। ভূত্বকের শতকরা নব্বই ভাগেরও বেশী সিলিকেট খনিজ দ্বারা তৈরী, যার মূল উপাদান সিলিকন ও অক্সিজেন। এই কারণেই ভূত্বকে অক্সিজেন ও সিলিকন সবচেয়ে বেশী পরিমানে পাওয়া যায় (যথাক্রমে ৪৬% ও ২৭%)।
বিভিন্ন রাসায়নিক বৈশিষ্ট্য (যেমন, এসিডের সাথে বিক্রিয়া, তেজস্ক্রিয়তা ইত্যাদি) ও ভৌত বৈশিষ্ট্য (যেমন, রং, ঔজ্জল্য, দৃঢ়তা, আপেক্ষিক গুরুত্ব, স্বাদ, ঘ্রাণ, চুম্বকত্ব ইত্যাদি) এর মাধ্যমে খনিজ পদার্থগুলো একটি অপরটির থেকে পৃথক হয়। এদের রাসায়নিক গঠন ও কেলাসের কাঠামোগত পরিবর্তন হয় মূলত এদের ভূতাত্বিক অবস্থানের কারণে। তাপমাত্রা ও চাপের পরিবর্তনও খনিজের বৈশিষ্ট্যগত পরিবর্তন আনে।
খনিজ দ্রব্য
খনিজ দ্রব্য হচ্ছে একটি যৌগিক পদার্থ যারা সৃষ্টি হয়েছে ভূত্বকে প্রাপ্ত ৯০টি স্বাভাবিক মৌলিক উপাদানের দু্ই বা ততোধিকের রাসায়নিক সংযোগের ফলে। তবে এমন খনিজ দ্রব্যও আছে যা একটি মাত্র মৌলিক পদার্থ দিয়ে তৈরি। যেমন, হীরা, সোনা, সালফার, তামা প্রভৃতি। প্রকৃতিতে হীরা ও সোনা কেবল মাত্র মৌলিক অবস্থাতেই পাওয়া যায়।
অ্যাসবেসটস
অ্যাসবেস্টস হল প্রাকৃতিকভাবে প্রাপ্ত ছয় সিলিকেট খনিজের একটি সেট যা তার সুবিধাজনক প্রাকৃতিক বৈশিষ্ট্যর কারনে বানিজিকভাবে ব্যবহৃত হয়। রেশম ও পশমের চারিত্রিক বৈশিষ্ঠের সঙ্গে এই খনিজের চারিত্রিক বৈশিষ্ঠের অনেক মিল দেখা যায়।
অ্যাসবেস্টস আঁশের দীর্ঘায়িত শ্বসন ফুসফুসের ক্যান্সার, মেসোথেলিয়মা, এবং এসবেসটোসিস এর মত গুরুতর অসুস্থতার সৃষ্টি করতে পারে। ইউরোপীয় ইউনিয়ন অ্যাসবেস্টসের সকল প্রকার নিষ্কাশন, উত্পাদন, প্রক্রিয়াকরণ ও ব্যবহার নিষিদ্ধ করেছে।
শব্দ শোষণ ক্ষমতা, গড় প্রসার্য শক্তি, অগ্নি, তাপ, তড়িৎ এবং রাসায়নিক ক্ষতি প্রতিরোধের ক্ষমতা এবং সাশ্রয়ী মূল্যের কারনে ১৯ শতাব্দীর শেষ দিকে অ্যাসবেস্টস নির্মাতা ও উৎপাদনকারীদের মধ্যে ক্রমবর্ধমানভাবে জনপ্রিয় হয়ে ওঠে। আগুন বা তাপ প্রতিরোধ ক্ষমতার কারনে এটি বৈদ্যুতিক এবং বিল্ডিং ইন্সুলেশন হিসাবে ব্যবহৃত হত।
চার হাজার বছরেরও আগে থেকেই খনি থেকে এসবেস্টস আহরন করা হত তবে ১৯ শতকের পর থেকে বড় আকারে উত্তোলন শুরু হয়। কানাডার ক্যুবেক প্রদেশের অ্যাসবেস্টস শহরের জেফ্রি খনি বিশ্বের অন্যতম বৃহত্তম অ্যাসবেস্টস খনি ছিল।
আলেকজান্ডার (চলচ্চিত্র)
আলকজান্ডার () ২০০৪ সালে মুক্তিপ্রাপ্ত, মহামতি আলেকজান্ডারের জীবনের ওপর ভিত্তি করে তৈরি একটি চলচ্চিত্র। এটির পরিচালক ছিলেন অলিভার স্টোন, এবং আলেকজান্ডারের ভূমিকায় অভিনয় করেছেন কলিন ফেরাল। ১৯৭০-এর দশকে ঐতিহাসিক রবিন লেন ফক্সের লেখা ইতিহাসমূলক বই "আলেকজান্ডার দ্য গ্রেট" অনুসারে চলচ্চিত্রটির কাহিনী চিত্রিত। তিনি এই ছবিতে তাঁর কৃতিত্বের দাবী ছেড়ে দেন শুধুমাত্র এইজন্য যে, তিনি ছবিটির মধ্যে গগেমেলার যুদ্ধের মহাকাব্যিক অশ্বারোহী আক্রমণের দৃশ্যে অংশ নিয়েছেন।
এই চলচ্চিত্রটি সমালোচকদের দৃষ্টিতে সফল হয় নি, এমন কী যুক্তরাষ্ট্রের বক্স অফিসে এটি ব্যবসায়িকভাবেও সফল হতে পারে নি। সেখানে এটির আয় ছিলো মাত্র ২৩৮ কোটি টাকা, যেখানে এটি নির্মাণেই ব্যয় হয়েছে ১,০৮৫ কোটি টাকা। কিন্তু আন্তর্জাতিকভাবে এটি তাঁর ক্ষতি পুষিয়ে উঠতে সমর্থ হয়। আন্তর্জাতিকভাবে এটি ৯২৪ কোটি টাকা আয় করে।
আলেকজান্ডারের পূর্বের ডিভিডি সংস্করণ (পরিচালক সংস্কারণ ও হল সংস্করণ একত্রে) যুক্তরাষ্ট্রে ৩৫ লক্ষ কপি বিক্রি হয়।
দ্য ফিভার (২০০৪-এর চলচ্চিত্র)
দ্য ফিভার () হচ্ছে ২০০৪ সালে মুক্তিপ্রাপ্ত একটি টেলিভিশন চলচ্চিত্র। এটি মূলত একটি মনস্তাত্বিক চলচ্চিত্র এবং এইচবিও টেলিভিশন চ্যানেলে এটি মুক্তি পায়। এটির পরিচালক ছিলেন কার্লো গ্যাব্রিয়েল নিরো এবং ওয়ালেস শনের ১৯৯০ সালে লিখিত নাটকের ওপর ভিত্তি করে চলচ্চিত্রটি নির্মিত।
চলচ্চিত্রটিতে শ্রেষ্ঠাংশে অভিনয় করেছেন ভেনেসা রেডগ্রেইভ এবং অতিথি উপস্থিতিতে ছিলেন অ্যাঞ্জেলিনা জোলি, জোয়েলি রিচার্ডসন, এবং অস্কার বিজয়ী তথ্যচিত্র পরিচালক মাইকেল মুর।পূর্ব ইউরোপের আবহ ফুটিয়ে তুলতে চলচ্চিত্রটির কিছু অংশ যুক্তরাজ্যের উত্তর ওয়েলসের স্নোডোনিয়া অঞ্চলে চিত্রধারণের কাজ করা হয়।
স্কাই ক্যাপ্টেন অ্যান্ড দ্য ওয়ার্ল্ড অফ টুমরো
স্কাই ক্যপ্টেন এন্ড দ্য ওয়ার্ল্ড অফ টুমরো () হচ্ছে ২০০৪ সালে মুক্তিপ্রাপ্ত একটি মার্কিন রোমাঞ্চকর চলচ্চিত্র। এটি মূলত একটি বৈজ্ঞানিক কল্পকাহিনীমূলক চলচ্চিত্র, যার পরিচালনায় ছিলেন কেরি কনরান। এটির মাধ্যমেই কনরানের চলচ্চিত্র অভিষেক ঘটে।
ছবিটির ক্ষেত্রে সরাসরি অ্যাকশন দৃশ্যের জন্য প্রায় ১০০ জন ডিজিটাল আর্টিস্ট, মডেলার, অ্যানিমেটর এবং কম্পোজিটর মিলে মাল্টি লেয়ার সমৃদ্ধ দ্বিমাত্রিক (টু-ডি) ও ত্রিমাত্রিক (থ্রি-ডি) ব্যাকগ্রাউন্ড তৈরি করা হয়। পুরো ছবিটি হাতে আঁকা স্টোরিবোর্ডের সাহায্যে স্কেচ করা হয় ও পরবর্তীকালে কম্পিউটারে থ্রি-ডি অ্যানিমেটিক্স ব্যবহার করে তৈরি করা হয়। অভিনয়শিল্পীদের সাহায্যে ছবিটির চিত্রধারণের দশ মাস আগে কনরান, লস অ্যাঞ্জেলসের একটি স্টুডিওতে এটির চিত্রধারণ করেন এবং পরবর্তীতে অ্যানিমেটিক্স দ্বারা ছবিটি তৈরি করা হয়। এর ফলে শিল্পীদের ধারণা ছিলো ছবিটি দেখতে কেমন ও তাঁদের ঠিক কী করতে হবে।
"স্কাই ক্যাপ্টেন" উত্তর আমেরিকায় প্রায় ২৬৪ কোটি টাকা আয় করে, কিন্তু তা ছিলো বাজেট অনুসারে যা অনুমান করা হয়েছিলো তার নিচে। কারণ ছবিটির বাজেট ছিলো ৪৯০ কোটি টাকা। যদিও এটি বক্স অফিসে প্রথম হয় হয় এবং বিশ্বব্যাপী আরো ১৪০ কোটি টাকা ব্যবসা করতে সমর্থ হয়, এবং এর সবমিলিয়ে এটি ৪০৫ কোটি টাকা ব্যবসা করে।
ক্রাইসোটাইল
ক্রাইসোটাইলের রাসায়নিক উপাদানের মধ্য ৪৩.৬৩ ভাগ MgO, ৪৩.৩৬ ভাগ SiO2 এবং ১৩ ভাগ H2O। এর স্ফটিক একাক্ষী এবঙ ত্রিশিরাকার। ক্রাইসোটাইল এর রং সাদা, হালকা সবুজ অথবা হলুদ। এটি রেশম দীপ্ত পদার্থ। এর কঠিনতা ২.০-২.৫। 
ভূগর্ভস্থ উত্তপ্ত তরল পদার্থের সংস্পর্শে ম্যাগনেশিয়া-সমৃদ্ধ অতি ক্ষারীয় আগ্নেয় শিলা পরিবর্তিত হয়ে ক্রাইসোটাইল সৃষ্ট করে।
আগুন নিরোধক পোশাক, সিনেমার পর্দা, বিভিন্ন প্রকার ছাঁকনি এবং রবারের দ্রব্যাদি তৈরি করতে ক্রাইসোটাইল ব্যাপকভাবে ব্যবহৃত হয়।
শার্ক টেল
শার্ক টেল () হচ্ছে ২০০৪ সালে মুক্তিপ্রাপ্ত কম্পিউটারের মাধ্যমে তৈরি একটি অ্যানিমেশন চলচ্চিত্র। ছবির গল্পে দেখা যায় অস্কার নামের একটি কমবয়সী মাছ (কণ্ঠদান: উইল স্মিথ) দাবি করে যে সে একটি দুষ্কৃতিকারী হাঙরের ছেলেকে মেরে ফেলেছে যেন সে দুষ্কৃতিকারীদের নেতার অনুগ্রহ লাভ ও নিজের সম্প্রদায়কে উপরে ওঠাতে পারে। এই ছবিতে আরো যারা কণ্ঠদান করেছেন তাঁদের মধ্যে আছেন জ্যাক ব্ল্যাক (লেনি), রেনে জেলওয়েগার (অ্যাঙ্গি), অ্যাঞ্জেলিনা জোলি (লোলা), মার্টিন স্কোরসেজি (স্কাইজ), এবং রবার্ট ডি নিরো (ডন লিনো)। ছবিটির মূল শিরোনাম ছিলো "শার্ক স্লেয়ার", কিন্তু প্রযোজক মনে করেছিলেন এই নাম দিলে তা তাঁদের কাঙ্ক্ষিত দর্শকদের (শিশু ও পরিবার) ধরতে ব্যর্থ হবে। তাই পরবর্তীকালে নাম পরিবর্তন করে "শার্ক টেল" রাখা হয়। ১ অক্টোবর, ২০০৪-এ এটি প্রেক্ষাগৃহে মুক্তি পায়। চলচ্চিত্রটি সমালোচকদের দৃষ্টিতে সফল হয় নি, বিশেষ করে সমালোচকনন্দিত "ফাইন্ডিং নিমো"-এর সাথে তুলনা করলে, যার কাহিনী ছিলো অনেকটাই "শার্ক টেল"-এর মতো। তবে ছবিটি ব্যবসায়িকভাবে সফল হয়, এবং বিশ্বব্যাপী ৩৬.৭২ কোটি মার্কিন ডলার ব্যবসা করে। এটির একটা ব্যাঙ্গাত্মক নাম আছে–"আ ব্রনক্স টেল"।
রাম নারায়ণ
রাম নারায়ণ (হিন্দি: राम नारायण; IAST: Rām Nārāyaṇ) (জন্ম ডিসেম্বর ২৫, ১৯২৭) একজন ভারতীয় সঙ্গীতজ্ঞ।। সচরাচর তাকেঁ "'পন্ডিত রাম নারায়ণ" হিসেবে অভিহিত করা হয়। ভারতীয় উচ্চাঙ্গ সঙ্গীতে সারেঙ্গি ব্যবহারে জনপ্রিয় করার ক্ষেত্রে বিশেষ অবদান রয়েছে। তিনিই প্রথম আন্তর্জাতিক ভাবে প্রখ্যাত সারেঙ্গি বাদক।
টেকিং লাইভস (চলচ্চিত্র)
টেকিং লাইভস () হচ্ছে ২০০৪ সালে মুক্তিপ্রাপ্ত একটি মনস্তাত্বিক থ্রিলার চলচ্চিত্র। এতে শ্রেষ্ঠাংশে অভিনয় করেছেন অ্যাঞ্জেলিনা জোলি ও ইথান হক। এই ছবিটির বিপণন ট্যাগ লাইন ছিলো "He would kill to be you"।
ছবিটির সঙ্গীত পরিচালনায় ছিলেন ফিলিপ গ্লাস, এবং মূল টাইটেল সঙ্গীতটি সৃষ্টি করেছিলেন অস্ট্রীয় সুরকার ওয়াল্টার ভেরজোয়া। ইন্টেলের জিঙ্গেল, এবং এডেলভিস ব্যান্ডে তাঁর কাজের জন্য তিনি সবচেয়ে বেশি পরিচিত।
"একই নামের" একটি উপন্যাস থেকে এই চলচ্চিত্রটির কাহিনী নেওয়া হয়েছে। উপন্যাসটি লিখেছেন ঔপন্যাসিক মাইকেল পাই। কিন্তু চলচ্চিত্ররূপটি অনেকে মিলে লেখা। প্রচ্ছদ পৃষ্ঠাসহ মূল খসড়াটি করেছেন জন বোকেনক্যাম্প, আর প্রাথমিক সংশোধন করেন নিকোলাস কাজান, এরপর সেটিকে আবার পুর্ননিরীক্ষণ করেন হিলারি সিট্‌জ, এবং সবশেষে ২৮ ফেব্রুয়ারি, ২০০৩-এ সেটিকে শেষবারের মতো সংশোধন করে চূড়ান্ত চলচ্চিত্ররূপ তৈরি করেন ডেভিড আয়ার। ডব্লিউজিএ স্ক্রিনরাইটটিং ক্রেডিট সিস্টেম এর চলচ্চিত্ররূপ লেখার কৃতিত্ব দেয় শুধু ব্রোকনক্যাম্পকেই।
বিয়ন্ড বর্ডারস
বিয়ন্ড বর্ডারস () হচ্ছে ২০০৩ সালে মুক্তিপ্রাপ্ত একটি মার্কিন চলচ্চিত্র। সাহায্যকর্মীদের নিয়ে তৈরি এই চলচ্চিত্রটি পরিচালনা করেছেন মার্টিন ক্যাম্পবেল, এবং এতে শ্রেষ্ঠাংশে অভিনয় করেছেন অ্যাঞ্জেলিনা জোলি ও ক্লাইভ ওয়েন।
যদিও ছবিটিতে বাস্তব জীবনে জোলির মানবহিতৈষী কর্মকাণ্ডের ওপর আগ্রহ ফুটে উঠেছে, কিন্তু তারপরেও চলচ্চিত্রটি সমালোচকদের দৃষ্টি ও ব্যবসায়িক উভয়ভাবেই সফলতা অর্জনে ব্যর্থ হয়।
এই চলচ্চিত্রটি মুক্তির সাথে সাথে জোলি তাঁর ডায়রি পুস্তিকা "নোটস ফ্রম মাই ট্রাভেলস" প্রকাশ করেন, যেখানে জাতিসংঘ শরণার্থী বিষয়ক সংস্থা ইউএনএইচসিআর-এর (UNHCR) শুভেচ্ছাদূত হিসেবে তাঁর কাজের অভিজ্ঞাগুলো বিধৃত হয়েছে। আর সেগুলো ছিলো চলচ্চিত্রটিতে তাঁর অভিনীত চরিত্রের মতোই।
"বিয়ন্ড বর্ডারস" দুইটি পুরস্কারের জন্য মনোনীত হয়ঃ
লারা ক্রফ্‌ট টুম্ব রেইডার: দ্য ক্রেডেল অফ লাইফ
লারা ক্রফ্‌ট টুম্ব রেইডার: দ্য ক্রেডেল অফ লাইফ () হচ্ছে ২০০৩ সালে মুক্তিপ্রাপ্ত, জ্যান ডি বন্ট পরিচালিত একটি অ্যকশন চলচ্চিত্র। এটির শ্রেষ্ঠাংশে অভিনয় করেছেন অ্যাঞ্জেলিনা জোলি লারা ক্রফট চরিত্রে। এটি ২০০১ সালে নির্মিত "" চলচ্চিত্রের দ্বিতীয় পর্ব।
এ পর্বে লারা ক্রফ্‌টকে গোয়েন্দা সংস্থা এমআইসিক্স প্যান্ডোরার বাক্স খুঁজে বের করার দায়িত্ব দেয়। প্যান্ডোরার বাক্স হচ্ছে একটি গ্রিক পুরাণে উল্লেখিত একটি বাক্স যেটাতে মৃত্যুঘাতী প্লেগের জীবাণু সংরক্ষিত আছে। এবং কোনো কারণে তা খুললে পৃথিবীব্যপী এই মারণঘাতি প্লেগ ছড়িয়ে পড়বে। এদিকে নোবেল পুরস্কার বিজয়ী বিজ্ঞানী ও পরবর্তীকালে বায়োসন্ত্রাসী জোনাথন রাইসও সেই প্যান্ডোরার বাক্স খুঁজে বের করার জন্য অভিযান শুরু করে, এবং অভিযানের এক পর্যায়ে সে ক্রফ্‌টের পিছু নেয়। এই বাক্সটির চাবি, যা কিনা একটি বল, এবং চলচ্চিত্রে এটি ক্রেডেল অফ লাইফ নামে পরিচিত গ্রিক বীর আলেকজান্ডার সমুদ্রের গভীরে একটি মন্দিরে লুকিয়ে রেখেছিলেন। লারা ও তাঁর দল সেটি উদ্ধার করে। কিন্তু পরবর্তীতে বিভিন্ন ঘটনায় সেটি লার হাতছাড়া হয়ে যায় ও রাইস সেটা দখলে নেয়, ও ইলকট্রনিক ইমেজ কম্পাইল করে চাবি স্বরূপ কাঙ্ক্ষিত শব্দটি ক্রেডেল অফ লাইফ থেকে উদ্ধারের সময় লারার বাধায় তা শেষ করতে পারে না, এবং পরবর্তীতে লারাই শব্দটি বের করে। এদিকে এসবের আগে ক্রেডেল অফ লাইফটি উদ্ধারের সময় লারার সাথে শত্রুতা তৈরি হয়, বলটি প্রথম বারের মতো ছিনিয়ে নেওয়া চাই শেং-এর সাথে। চাই শেং-এর আস্তানা চীনের এক প্রত্বন্ত অঞ্চলে। আর সেখান থেকে ক্রেডেল অফ লাইফ উদ্ধারের জন্য ও পুরো অভিযানে লারাকে সাহায্য করার জন্য সে সঙ্গে নেয় তাঁর পূর্বের সহযোগী, এবং সে সময় অপরাধের জন্য জেলে থাকা রয়াল মেরিনে সৈনিক টেরি শেরিড্যানকে। টেরি শেরিড্যান সে সময় কাজাকিস্তানের একটি জেলখানায় বন্দী ছিলো। পরবর্তীতে টেরির সাহায্যে লারা ক্রেডেল অফ লাইফ নাম্নী অর্ব বা বলটি নিজের করায়ত্ব করে।
পরবর্তীতে অর্ব থেকে উদ্ধারকৃত ম্যাপ অনুসারে জোলি প্যান্ডোরার বাক্স উদ্ধারের জন্য আফ্রিকার উদ্দেশ্যে যাত্রা করে, এবং জোলির দুই সহযোগী হিলারি ও ব্রাইসকে জিম্মি করে লারার সাথে সাথে রাইস ও তাঁর সহযোগীরাও কাঙ্ক্ষিত স্থানে পৌঁছে যায়, কিন্তু শেষ পর্যন্ত নানা প্রতিকূলতা পার করে কাঙ্ক্ষিত প্যান্ডোরার বক্স দেখতে পায় মাত্র দুজন—লারা ও রাইস, এবং শেষ পর্যন্ত জয় হয় লারারই। সে প্যান্ডোরার বাক্স নিরাপদে উদ্ধার করে এবং মানবজাতির নিরাপত্তার স্বার্থে সে সেটিকে সেখানেই ধ্বংস করে ফেলে, যদিও বাক্সটি খুলে দেখার ইচ্ছা চরম কৌতূহলী লারার হয়েছিলো, এমনকী সে একটু খুলেওছিলো, কিন্তু শেষ পর্যন্ত সে তাঁর কৌতূহল দমন করে ও বাক্সটিকে ধ্বংস করে। টেরি শেরিড্যান বাক্সটিকে নিজের কাছে রাখতে চেয়েছিলো, কিন্তু কোনোভাবেই টেরিকে নিরস্ত করতে না পেরে লারা টেরিকে শেষ পর্যন্ত হত্যা করতে বাধ্য হয়। এখানে উল্লেখ্য টেরি নিজেই আত্মহত্যা করতে যাচ্ছিলো, এবং টেরিকে সে সুযোগ না দিয়ে লারাই টেরিকে হত্যা করে।
লাইফ অর সামথিং লাইক ইট
লাইফ অর সামথিং লাইক ইট () হচ্ছে ২০০২ সালে মুক্তিপ্রাপ্ত একটি মার্কিন রোমান্টিক চলচ্চিত্র। এটি পরিচালনা করেছেন স্টিফেন হেরেক। এই চলচ্চিত্রে দেখানো হয়েছে টেলিভিশন প্রতিবেদক লেনি কার্নিগানের (অ্যাঞ্জেলিনা জোলি) জীবনের অর্থ খোঁজার প্রয়াসকে। ছবিটি সঙ্গীত পরিচালনা করেছেন ডেভিড নিউম্যান।
লেনি কার্নিগান (অ্যাঞ্জেলিনা জোলি) নামক সিয়াটল টেলিভিশন স্টেশনের একজন প্রতিবেদক জ্যাক (টনি শ্যালহব) নামক একজন স্বঘোষিত নবীর সাক্ষাৎকার নেন, এটা পরীক্ষা করে দেখতে যে, তিনি সত্যিই আগাম ফুটবল স্কোর বলতে পারেন। যদিও জ্যাক ফুটবল স্কোর বলতে পারে না, কিন্তু সে বলে যে লেনি আগামী সাত দিনের মধ্যে মারা যাবে। কিন্তু তাঁর সামনের দুটো ভবিষ্যৎ বাণী মিলে যাওয়া লেনি আতঙ্কিত হয়ে পড়ে এবং সে জ্যাককে জোর করে যেনো সে তাঁর জীবন ফিরিয়ে দেয়।
অক্ষ
অক্ষ হলো গোলাকার কোনো বস্তুর কেন্দ্রভেদী সরলরেখা। যেমন পৃথিবী বা লাটিম যখন ঘুরে তখন তাদের কেন্দ্রভেদী যে রেখাকে কেন্দ্র করে ক্রিয়াটি (ঘূর্নণ) সম্পন্ন করে সে রেখাটিই অক্ষ।
গণিত ও পদার্থ বিজ্ঞানে, ডিগ্রী বা পূর্ণ ঘুর্ণনকে সাধারণ একক হিসেবে ব্যবহার করার চেয়ে রেডিয়ানকে সাধারণ একক হিসেবে গণ্য করা হয়। এককসমূহকে নিম্নোক্তভাবে রূপান্তর করা হয়:
কৌণিক সরণ হল কৌণিক অবস্থানের পরিবর্তন।
ক্ষণিক কৌণিক বেগকে নিম্নোক্তভাবে প্রকাশ করা হয়:
ক্ষণিক ত্বরণ α(t) কে নিম্নোক্তভাবে প্রকাশ করা হয়:
অর্জুন (দ্ব্যর্থতা নিরসন)
অর্জুন নিম্নবর্ণিত নিবন্ধসমূহকে নির্দেশ করে:
গন ইন সিক্সটি সেকেন্ডস (২০০০-এর চলচ্চিত্র)
গন ইন সিক্সটি সেকেন্ডস () হচ্ছে ২০০০ সালে মুক্তি প্রাপ্ত একটি কানাডীয় অ্যাকশন চলচ্চিত্র। এতে শ্রেষ্ঠাংশে অভিনয় করেছেন নিকোলাস কেইজ, জিওভান্নি রিবিসি, ক্রিস্টোফার একস্লেসটন, রবার্ট ডুভাল, উইল প্যাটন, এবং অ্যাঞ্জেলিনা জোলি। এটির পরিচালনায় ছিলেন ডোমিনিক সেনা, চিত্রনাট্য লিখেছেন স্কট রোজেনবার্গ। চলচ্চিত্রটি প্রযোজনা করেছেন প্রতিথজশা প্রযোজক জেরি ব্রুখাইমার, যার আরো পরিচালিত ছবির মধ্যে আছে "দ্য রক", "আরমাগেডন", "কিং আর্থার", ১৯৭৪-এর একই নামের পুর্ননির্মিত চলচ্চিত্র "গন ইন সিক্সটি সেকেন্ডস" (১৯৭৪)।
চলচ্চিত্রটির চিত্র ধারণের কাজ হয় কানাডার হ্যামিল্টন, ওন্টারিওতে, এবং যুক্তরাষ্ট্রের ক্যালিফোর্নিয়ার লস অ্যাঞ্জেলসের লং বিচে।
প্লেইং বাই হার্ট
প্লেইং বাই হার্ট () হচ্ছে ১৯৯৮ সালে নির্মিত একটি হাস্যরসাত্মক নাট্য চলচ্চিত্র। এটি পরিচালনা করেন উইলার্ড ক্যারল। ছবিটিতে বিভিন্ন চরিত্রের কাহিনী বিধৃত হয়েছে, যদিও তাঁদের মধ্যে কোনো যোগাযোগ থাকে না। ছবিটি ৪৯তম বার্লিন আন্তর্জাতিক চলচ্চিত্র উৎসবে প্রতিযোগিতা বিভাগে প্রদর্শিত হয়।
এই চলচ্চিত্রে বিভিন্ন রকম জুটির জীবন ফুটে উঠেছে। এর মধ্যে আছে বয়স্ক দম্পতির (শন কনারি ও জেনা রোল্যান্ডস) নিজেদের পরস্পরের কাছে পুনর্প্রতিজ্ঞা; সমাজবিরোধী নারী (জিলিয়ান অ্যান্ডারসন) ও অদ্ভুত ব্যক্তির (জন স্টুয়ার্ট) মধ্যে গড়ে ওঠা প্রেম; এইডস-এ আক্রান্ত হয়ে মৃত্যুপথযাত্রী এক ছেলে (জায় মোর) ও তাঁর মা (এলেন বার্সটিন), যে কি না তাঁর ছেলেকে বাঁচাতে উন্মুখ; দুইজন ক্লাবার (রায়ান ফিলিপ ও অ্যাঞ্জেলিনা জোলি), একটি নাইট ক্লাবে যাদের পরস্পরের সাথে দেখা হয়; প্রেমরত জুটি (অ্যান্থনি এডওয়ার্ডস ও (ম্যাডেলিন স্টো]]; এবং একজন নিঃসঙ্গ ব্যক্তি (ডেনিস কুয়েইড) যে কিনা তাঁর জীবনের কষ্টের কথা শোনায় বারে দেখা হওয়া এক নারীকে (প্যাট্রিসিয়া ক্লার্কসন), কিন্তু তাঁর কাহিনী শুনে তাঁর মনে হয় আরেকজন রহস্যময় নারীর সাথে সম্ভবত এ ঘটনার কোনো সংযোগ আছে। এভাবেই গল্প আগাতে থাকে, এবং আস্তে আস্তে চরিত্রগুলোর পরস্পরের সাথে সম্পর্ক তৈরি হয়।
প্লেইং গড (চলচ্চিত্র)
প্লেইং গড () ১৯৯৭ সালে মুক্তিপ্রাপ্ত, অ্যান্ডি উইলসন পরিচালিত একটি অপরাধ থ্রিলার চলচ্চিত্র। এটিতে শ্রেষ্ঠাংশে অভিনয় করেছেন ডেভিড ডুকোভ্‌নি, টিমোথি হাটন, এবং অ্যাঞ্জেলিনা জোলি। "দি এক্স-ফাইল্‌স টিভি ধারাবাহিকে অনবদ্য ও ব্যবসাসফল অভিনয়ের পর এটাই ঠিলো ডেভিড ডুকোভ্‌নির কোনো চলচ্চিত্রে শ্রেষ্ঠাংশে অভিনয়।
ডেভিড ডুকোভ্‌নি এই ছবিতে ইউজিন স্ট্যান্ডস নামের একজন শল্যচিকিৎসক হিসেবে অভিনয় করেছেন। অ্যাম্ফিটামিন ও ওপিয়েট গোত্রীয় মাদকদ্রব্যের অপব্যবহারের কারণে তাঁর ডাক্তারি লাইসেন্স বাতিল হয়ে যায়। হাটনের চরিত্রটি ছিলো রেইমন্ড ব্লসম নামের একজন অপরাধ নেতার। হাটনের সাথে ডুকোভ্‌নির পরিচয় হয় একটি বারে, সেখানে হঠাৎ ফুসফুস অকার্যকর হয়ে পড়া একজন রোগীকে বাঁচাতে ডুকোভ্‌নি, হাটনকে সাহায্য করেন। পরবর্তীতে ব্লসম ডুকোভ্‌নিকে তাঁর ব্যক্তিগত চিকিৎসক হিসেবে নিয়োগ দেয়, যখন কোনো কারণে হাটনের হাসপাতালে যাওয়া সম্ভব হতো না, ডুকোভনি তখন তাঁকে সাহায্য করতো। এছাড়া হাটনের প্রেমিকা ক্লেয়ারের (অ্যাঞ্জেলিনা জোলি) সাথে ডুকোভ্‌নির একটি সম্পর্ক গড়ে উঠতে থাকে, যা চলচ্চিত্রের শেষে এসে পূর্ণতা পায়। আনুগত্য নিয়ে ক্লেয়ারের, ব্লসমের সাথে সংঘর্ষ তৈরি হয়।
চলচ্চিত্রটির কাজ ১৯৯৫ সালের মধ্যে শেষ হয় কিন্তু প্রাথমিকভাবে না-বাচক সাড়া পাওয়ায় এটি ১৯৯৭-এর আগে মুক্তি পায়নি। ট্রেইলারে ডুকোভ্‌নি ও জোলির মধ্যে বেশ খানিকটা সময় জুড়ে যৌনদৃশ্যের অবতারণা করা হয়। পরে জোলি জানান, তাঁরা চলচ্চিত্রটির জন্য মোট দুইটি যৌনদৃশ্যে অভিনয় করেছিলেন, কিন্তু চূড়ান্ত সংস্করণের সময় দুইটিই বাদ দিয়ে দেওয়া হয়।
পুশিং টিন
পুশিং টিন () হচ্ছে ১৯৯৯ সালে নির্মিত মাইক নিউওয়েল পরিচালিত একিট কমেডি-নাট্য চলচ্চিত্র। এখানে দেখা যায় একজন এয়ার ট্রাফিক কন্ট্রোলার (জন কুস্যাক), তাঁর কলিগের (বিলি বব থর্নটন) সাথে ঝগড়ায় জড়িয়ে পড়ে। ঝগড়ার বিষয় ছিলো ‘কে একজন পুরুষের থেকেও বেশি কিছু’। মুক্তি পাবার পর চলচ্চিত্রটি মিশ্র প্রতিক্রিয়া লাভ করে। রোটেন টম্যাটোসে এর র‌্যাঙ্কিং হয় ৫০তম, যেখানে বক্স অফিসে এটা ছিলো ৪ নম্বরে। যুক্তরাষ্ট্রে চলচ্চিত্রটি আয় করে মাত্র ৮৪ লাখ ডলার, যেখানে বিশ্বব্যাপী এটির আয় ছিলো ৩ কোটি ৩০ লাখ মার্কিন ডলার।
দ্য বোন কালেক্টর
দ্য বোন কালেক্টর () ১৯৯৯ সালে মুক্তিপ্রাপ্ত একটি মার্কিন রহস্য-থ্রিলার চলচ্চিত্র, যাতে শ্রেষ্ঠাংশে অভিনয় করেছেন অস্কারজয়ী দুজন অভিনয় শিল্পী ডেনজেল ওয়াশিংটন ও অ্যাঞ্জেলিনা জোলি।
জেফরি ডিয়াভের-এর অপরাধ উপন্যাসের ওপর ভিত্তি করে এই চলচ্চিত্রটি নির্মিত। এখানে মূল চরিত্র গোয়ন্দা লিঙ্কন রাইম। এটি ছিলো লিঙ্কন রাইম ধারাবাহিকের প্রথম বই।
রটেন রটেন টম্যাটোসের ৮২ জন নিরীক্ষণকারীর মতামত অনুসারে "দ্য বোন কালেক্টর" গড়পড়তা মানের একটা ছবি এবং এটির রেটিং ছিলো ২৮%, এবং গড় স্কোর ছিলো দশে ৪.২। তুলনামূলকভাবে মেটাক্রিটিক ছবিটিকে তাঁদের ৩৩ জন নিরীক্ষণকারীরর ভিত্তিতে ১০০ তে ৪৫ নম্বর দেয়।
সূরা আল-জ্বিন
সূরা আল জ্বিন‌ (আরবি ভাষায়: الجنّ; ) মুসলমানদের ধর্মীয় গ্রন্থ কুরআনের ৭২ তম সূরা; এর আয়াত অর্থাৎ বাক্য সংখ্যা ২৮ এবং রূকু তথা অনুচ্ছেদ সংখ্যা ২। সূরা আল জ্বিন মক্কায় অবতীর্ণ হয়েছে। এই সূরায় জ্বিন সম্প্রদায়ের কথা বলা হয়েছে।
জিন অর্থ উগ্রবাদি বা অবাধ্য জাতি।
রাসুল (সঃ) এর কাছে জিনেরা এসে কুরআন শ্রবন করত। এই সুসংবাদ মমিনদের কাছে পৌছানোর জন্য যে এই সুরাতে জিনদের আলোচনা হয়েছে বিধায় সুরাটির নাম করন করা হয়েছে জিন।
লাভ ইজ অল দেয়ার ইজ
লাভ ইজ অল দেয়ার ইজ () ১৯৯৬ সালে মুক্তিপ্রাপ্ত, জোসেফ বোলোঙ্গা ও রেনে টেইলর পরিচালিত একটি রোমান্টিক কমেডি চলচ্চিত্র। পরিচালকদ্বয় নিজেরাই ছিলেন এই চলচ্চিত্রের অভিনয়শিল্পী।
"লাভ ইজ অল দেয়ার ইজ" হচ্ছে উইলিয়াম শেক্সপিয়রের "রোমিও এন্ড জুলিয়েট" গল্পের আধুনিক একটি সংস্করণস্বরূপ। এটির কাহিনী ১৯৯০-এর দশকের নিউ ইয়র্কের ব্রনক্সের। লেইনি কাজান ও জোসেফ বোলোঙ্গা দুজনেই সিলিয়ান, এবং ছোটখাটো ব্যবসা চালান। পরবর্তীতে তাঁরা মালাসিসি (পল সোরভিনো ও বারবারা ক্যারারা) ও ফ্লোরেন্স থেকে আসা নতুন অভিবাসী, যারা ইতালীয় রেস্টুরেন্ট দিয়েছিলো, তাঁদের সাথে বিরোধে জড়িয়ে পড়েন।
নিউ ইয়র্কের নিউ রশেলের গ্রিন ট্রি কান্ট্রি ক্লাবে চলচ্চিত্রটির দৃশ্যধারণের কাজ হয়। এছাড়া অনেক দৃশ্য ধারণের কাজ নিউ ইয়র্কের ব্রনক্সের সিটি আইল্যান্ডেও হয়।
ফক্সফায়ার (১৯৯৬-এর চলচ্চিত্র)
ফক্সফায়ার () ১৯৯৬ সালে মুক্তিপ্রাপ্ত ঔপন্যাসিক জন জয়েস ক্যারলের উপন্যাস ""-এর ওপর ভিত্তি করে তৈরি একটি চলচ্চিত্র। উঠতি বয়সের কয়েকজন কিশোরীকে নিয়ে এই চলচ্চিত্রটির কাহিনী আবর্তিত হয়েছে, যারা সবাই উচ্চ বিদ্যালয়ে পড়াশোনা করে এবং তঁদেরই এক শিক্ষকের সাথে সংঘর্ষ বাধে।
লুকিন’ টু গেট আউট
লুকিন' টু গেট আউট (ইংরেজি: "Lookin’ to Get Out") হচ্ছে হল অ্যাশবি পরিচালিত, অ্যাল শোয়ার্টজ ও জন ভট লিখিত, এবং ১৯৮২ সালে মুক্তিপ্রাপ্ত একটি মার্কিন কমেডি বা হাস্য-রসাত্মক চলচ্চিত্র। এতে যারা যারা অভিনয় করেছেন তাঁর মধ্যে আছেন জন ভট, তাঁর কন্যা অ্যাঞ্জেলিনা জোলি, অ্যান মার্গারেট, এবং বার্ট ইয়াং। এ ছবিতে অভিনয়ের সময় জোলির বয়স ছিলো সাত বছর। তাঁর চরিত্রটি ছিরো ভটের চরিত্রের কন্যার, এবং মূলত ছবির শেষ দিকেই তাঁকে বেশি দেখা যায়।ছবিটি স্টুডিওর মাধ্যমে সম্পাদনা (রিকাট) হওয়ার আগেই পরিচালক অ্যাশবি এটি নিজের মতো করে সম্পাদনা করেন। কয়েকবছর পরে, ইউনিভার্সিটি অফ সাউদার্ন ক্যালিফোর্নিয়ায় বক্তৃতা দেবার সময়, জন ভট আবিস্কার করেন যে, শিক্ষার্থীদের যে ছবিটির যে প্রিন্টটি দেখানো হচ্ছে যা হল সংস্করণ নয়, বরং অ্যাশবির তৈরি আসল সংস্করণটি-ই, যা হারিয়ে গেছে বলে ধারণা করা হয়েছিলো। এটি প্রযোজক ও পরিবেশক প্রতিষ্ঠান ওয়ার্নার হোম ভিডিওর নজরে আসে, এবং এই পরিচালক সংস্করণটি মুক্তি পায় ৩০ জুন, ২০০৯।
সাইবর্গ ২
সাইবর্গ টু (ইংরেজি: "Cyborg 2"), যা কিছু দেশে গ্লাস শ্যাডো নামেও মুক্তি পেয়েছে, ১৯৯৩ সালে নির্মিত একটি বিজ্ঞান কল্পকাহিনীমূলক চলচ্চিত্র। এটি পরিচলানা করেছেন মাইকেল শ্রোইডার। এটি একটি ধারাবাহিক চলচ্চিত্র। এই ধরাবাহিকে প্রথম চলচ্চিত্রটি ছিলো ১৯৮৯ সালে নির্মিত "সাইবর্গ"। এটি অ্যাঞ্জেলিনা জোলির শ্রেষ্ঠাংশে অভিনীত প্রথম চলচ্চিত্র হিসেবে বেশি উল্লেখযোগ্য। যদিও এর আগে জোলি "লুকিন' টু গেট আউট" চলচ্চিত্রে অভিনয় করেছিলেন, কিন্তু সেটা ছিলো শিশু অভিনেত্রী হিসেবে, এবং নাম ভূমিকায়ও নয়। সাইবর্গ চলচ্চিত্র ধারাবাহিকে তৃতীয় চলচ্চিত্রটি ছিলো ১৯৯৪ সালে নির্মিত ""।
২০৭৪ সালে পৃথিবীর সাইবারনেটিক্স বাজার নিয়ন্ত্রণ করতো দুইটি সংস্থা; একটি যুক্তরাষ্ট্রের পিনহুইল ইলেকট্রনিক্স, ও অপরটি জাপানের কোবায়াশি রোবোটিক্স। দুটোর মধ্যেই সাইবর্গদের প্রবেশাধিকার ছিলো। সৈন্য থেকে পতিতা সবকিছুই তাঁরা ব্যবহার করতো। ক্যাসেলা রিজ (অ্যাঞ্জেলিনা জোলি) সাইবর্গের তৈরি একটি রোবোট যাকে প্রোগ্রাম করা হয়েছে ‘গ্লাস শ্যাডো’ প্রোগ্রামে। এর ফলে তাঁর ভেতরে মানুষের মতো ইন্দ্রিয় অনুভূতির (যেমন: ভয়, ভালোবাসা, ব্যাথা, ঘৃণা) সৃষ্টি হয়েছে। যদিও সাইবর্গের শরীরে প্রবাহিত বিস্ফোরক, যা নিয়ন্ত্রণ করা হচ্ছে প্রোটোটাইপ সাইবর্গ মার্সি দ্বারা, যে কিনা যেকোনো টেলিভিশন স্ক্রিনের মাধ্যমে ক্যাসেলা রিজের সাথে যোগাযোগ করতে পারে। রিজকে প্রোগ্রাম করা হয়েছে একটি নির্দিষ্ট স্থানে গিয়ে নিজেকে ধ্বংস করে দেওয়ার জন্য। একসময় রিজ এবং যুদ্ধ প্রশিক্ষক কলটন রিক্‌স পালিয়ে যায়, যেনো রিজ ব্যবসায়িক সাইবর্গদের কাছ থেকে তাঁর আত্মধ্বংস হওয়ার নিয়তি এড়াতে পারে।
সোসাল মেডিসিন
সমাজে ব্যাধি ও চিকিৎসা আন্তসম্পর্ক নিয়ে গবেষণা, অনুধাবন, এবং এর থেকে উদ্ভূত চিকিৎসা প্রণালীকে একত্রে সোসাল মেডিসিন হিসেবে অভিহিত করা হয়। ভিন্ন ভিন্ন সমাজ ও বিবিধ সামাজিক অবস্থার দ্বারা পৃথকভাবে গৃহীত হওয়ার কারণে ‌"সোসাল মেডিসিন" কথাটি নানা অর্থ পরিগ্রহণ করে। তবে কিছু সাধারণ নীতি এই পরিভাষাটির সঙ্গে ওতপ্রতো হয়ে রয়েছে--
১৯৫০ সালে মার্কিন যুক্তরাষ্ট্রে প্রথম হাসপাতাল কেন্দ্রিক(মন্টেফিওরে মেডিক্যাল সেন্টারে) সোসাল মেডিসিন ডিপার্টমেন্ট গড়ে ওঠে।
জিন্নাহ: ইন্ডিয়া-পার্টিশন-ইন্ডিপেন্ডেন্স
জিন্নাহ: ইন্ডিয়া-পার্টিশন-ইন্ডিপেন্ডেন্স ভারতের রাজনীতিবিদ যশোবন্ত সিং লিখিত এবং ১৭ আগস্ট ২০০৯ তারিখে প্রকাশিত একটি ইতিহাস গ্রন্থ। শুরুতে সেনা কর্মকর্তা যশোবন্ত সিং এক সময় ভারতের ভারতের পররাষ্ট্রমন্ত্রীর দায়িত্ব পালন করেছেন। এ গ্রন্থটি রচনার জন্য তিনি ১৫ বছর গবেষণা করেছেন। এ গ্রন্থে মুসলিম লীগের নেতা মোহাম্মদ আলী জিন্নাহকে প্রশংসা করায় বিতর্ক সৃষ্টি হয়েছে। ভারতের গুজরাটের রাজ্য সরকার এ গ্রন্থটি নিষিদ্ধ ঘোষণা করেছে। যশোবন্ত সিংকে তার রাজনৈতিক দল ভারতীয় জনতা পার্টি বহিষ্কার করেছে। তিনি এ দলের একজন প্রতিষ্ঠাতা সদস্য। ধর্মীয় দ্বি-জাতি তত্ত্বের ভিত্তিতে ১৯৪৭ খ্রিস্টাব্দে ব্রিটিশ উপনিবেশ ভারতকে ভাগ করা হয় এবং ভারত ও পাকিস্তান নামে দুটি নতুন রাষ্ট্র সৃষ্টি করা হয়। ধর্মীয় দ্বি-জাতি তত্ত্ব একাট বিতর্কিত ধারণা। ভারতীয় মুসলমান এবং হিন্দুরা দুটি পৃথক জাতিসত্তা - এমতরূপ তত্ত্বই ছিল বিভাগপূর্ব ভারতে পাকিস্তান আন্দোলনের মূল ভিত্তি। এ বইটিতে যশোবন্ত সিং এমত অভিমত ব্যক্ত করেছেন যে, "জিন্নাহ পাকিস্তান সৃষ্টি করেননি; বরং কংগ্রেস নেতা জওহারলাল নেহেরু ও সর্দার বল্লভ ভাই প্যাটেল জিন্নাহর কাছে পাকিস্তান তুলে দিয়েছেন; ব্রিটিশরা এ কাজে কেবল ধাত্রীর ভূমিকা পালন করেছে।" যশবন্ত সিং জিন্নাহকে "মহান ব্যক্তি" হিসেবে আখ্যায়িত করেছেন।
পারমাণবিক ডুবোজাহাজ
পারমাণবিক চুল্লীতে উৎপাদিত শক্তি দিয়ে পরিচালিত ডুবোজাহাজকে পারমাণবিক ডুবোজাহাজ বা পরমাণুশক্তিচালিত ডুবোজাহাজ বলা হয়। প্রথাগত যেসব ডুবোজাহাজ ডিজেল-তড়িৎ ইঞ্জিনে চালিত হয়, তাদের তুলনায় পারমাণবিক ডুবোজাহাজের অনেক সুবিধা রয়েছে। যেমন, পারমাণবিক ডুবোজাহাজ চালাতে বায়ুর দরকার নেই। ফলে ঘন ঘন সমূদ্র পৃষ্ঠে ফিরে আসতে হয় না। পারমাণবিক চুল্লীতে উৎপাদিত বিপুল পরিমাণ শক্তি দিয়ে এসব ডুবোজাহাজ দীর্ঘ সময় দ্রুত গতিতে চলাচল করতে পারে। এছাড়া এসব ডুবোজাহাজে ঘন ঘন জ্বালানী সরবরাহেরও দরকার নেই। কাজেই কর্মীদের খাদ্য সরবরাহ ছাড়া আর কোনো কারণে এসব ডুবোজাহাজকে নিয়মিতভাবে বন্দরে ভিড়তে বা সমূদ্র পৃষ্ঠে ফিরে আসতে হয় না। বর্তমানে প্রচলিত পারমাণবিক ডুবোজাহাজগুলো জ্বালানী পুনঃসরবরাহ না করেও তাদের ২৫ বছরের জীবদ্দশা কাটিয়ে দিতে পারে। তবে পরমাণুশক্তিচালিত ডুবোজাহাজের উচ্চমূল্যের কারণে অল্প কয়েকটি দেশের নৌবাহিনীতেই এমন ডুবোজাহাজ রয়েছে।
টেনেসি উইলিয়ামস
টেনেসি উইলিয়ামস (ইংরেজি: Tennessee Williams) (২৬ মার্চ, ১৯১১ – ২৫ ফেব্রুয়ারি, ১৯৮৩), যিনি থমাস লেনিয়ের উইলিয়ামস, নামেও পরিচিত একজন মার্কিন নাট্যকার। নাটক রচনায় তাঁর অনবদ্য অবদানের জন্য তিনি নাট্যক্ষেত্রে উঁচু শ্রেণীর অনেক পুরস্কারই নিজের করায়ত্ব করেছেন। ১৯৩৯ সালে তিনি নিউ অরলিন্সে বসবাসের স্থান পরিবর্তন করেন, এবং তখন থেকেই তিনি তাঁর বাবার জন্মস্থল টেনেসি প্রদেশের নামানুসারে নিজের নামে ‘টেনেসি’ শব্দটি যোগ করেন।
"আ স্ট্রিটকার নেইমড ডিজায়ার" নাটকের জন্য তিনি ১৯৪৮ সালে, ও "ক্যাট অন আ হট টিন রুফ" নাটকের জন্য ১৯৫৫ সালে, মোট দুইবার তিনি পুলিৎজার পুরস্কার লাভ করেন। এছাড়া "দ্য গ্লাস মেনাগেরি" (১৯৪৫) এবং "দ্য নাইট অফ দি ইগুয়ানা" (১৯৬১)-এর জন্য তিনি নিউ ইয়র্ক ড্রামা ক্রিটিকস' সার্কল পুরস্কার লাভ করেন। ১৯৫২ সালে লেখা, তাঁর নাটক "দ্য রোজ ট্যাটু" সেরা নাটক হিসেবে টনি পুরস্কার লাভ করে। ১৯৮০ সালে তৎকালীন মার্কিন রাষ্ট্রপতি জিমি কার্টার উইলিয়ামসকে যুক্তরাষ্ট্রের সর্বোচ্চ বেসামরিক পুরস্কার প্রেসিডেন্শিয়াল গোল্ড মেডাল অফ ফ্রিডম প্রদান করে।
ইয়ান্ত্রা উল্কি
ইয়ান্ত্রা উল্কি (ইংরেজি: Sak yant) (থাই: สักยันต) বা স্যাক ইয়ান্ত হচ্ছে কম্বোডিয়া ও থাইল্যান্ডসহ দক্ষিণ পূর্ব এশিয়ার দেশগুলোতে প্রচলিত বিলুপ্তপ্রায় একপ্রকার উল্কির অনুশীলন।
সাধারণত বৌদ্ধ সন্ন্যাসীরা ব্রাহ্‌মিন প্রেরিত পুরুষরা এধরনের উল্কি ব্যবহার করেন। ইয়ান্ত্রা উল্কির জন্য বর্তমানে পৃথিবীর সবচেয়ে বিখ্যাত মন্দিরটি হচ্ছে থাইল্যান্ডের নাকোন প্যাথম প্রদেশের ওয়াট ব্যাং ফ্রা। বিভিন্ন দলিলে দেখা যায়, অ্যাঙ্গর সময় থেকে এই উল্কির চল হয়ে আসছে। গুরুরা ধ্যানের মাধ্যমে এই উল্কির নকশাগুলো লাভ করেন বলে প্রচলিত আছে।
এই উল্কিতে নকশা করতে পালি ও খ্‌মের লিপি ব্যবহৃত হয়।
স্বতঃসিদ্ধ
প্রথাগত যুক্তি অনুসারে, স্বীকার্য বা স্বতঃসিদ্ধ এমন এক ধরনের উক্তি বা সাক্ষ্য যা এখনো প্রমান হয়নি বা ব্যাখ্যা করা হয়নি। কিন্তু সত্য বলে ধরে নেয়া হয় বা স্বীকার করে নেয়া হয়। ধরে নেয়া হয় এ ধরনের উক্তি বা স্বাক্ষ নিজেই নিজের প্রমান এবং কোন প্রয়োজনীয় সিদ্ধান্তে উপনীত হতে অবশ্যই এদের সত্য বলে ধরে নিতে হয়। সেকারণেই এ ধরনের উক্তি বা স্বাক্ষকে সবর্জন অনুমোদিত ধরেই অন্যান্য সত্য প্রতিষ্ঠার কাজে শুরু থেকেই এদের ব্যবহার করা হয়।
গাণিতিকভাবে, স্বীকার্য বা স্বতঃসিদ্ধকে দুটি খুবই সম্পর্কযুক্ত অথচ স্বতন্ত্র্য ধারণা হিসেবে ব্যবহার করা হয়। এর প্রথমটি “যুক্তিগত স্বতঃসিদ্ধ” এবং অপরটি “অযুক্তিগত স্বতঃসিদ্ধ”। উভয় ক্ষেত্রেই স্বীকার্য এমন এক ধরনের গাণিতিক উক্তি বা স্বাক্ষ যা হতে অন্য সকল গাণিতিক উক্তি বা স্বাক্ষ লাভ করা যায় বা প্রমান করা যায়।সূত্রের মত, কোন সিদ্ধান্তে উপনীত হওয়ার মূলনীতিতে যেমন নয় তেমনি কোন গাণিতিক প্রমানের মাধ্যমেও এ ধরনের স্বীকার্য বা স্বতঃসিদ্ধ লাভ করা যায় না বা পাওয়া যায় না। যেহেতু যেকোন গাণিতিক প্রমান শুরুর ক্ষেত্রে এই স্বীকার্য বা স্বতঃসিদ্ধগুলো থেকেই শুরু করতে হয় অর্থাৎ এই স্বীকার্য বা স্বতঃসিদ্ধ গুলোর আগে এমন কোন কিছুই থাকে না যা থেকে এদের প্রমান করা যায়। (যদিনা তা করা যেত তাহলে স্বীকার্য বা স্বতঃসিদ্ধগুলোকে সূত্র হিসেবেই ধরে নেয়া হত)
“যুক্তিগত স্বতঃসিদ্ধ” গুলোকে ‍সার্বজনীন ভাবেই সত্য বলে ধরা হয়, যেখানে “অযুক্তিগত স্বতঃসিদ্ধ” গুলো সাধারণত কোন তত্ত্বের জ্ঞান ব্যাখ্যা কারী গুণ বা ধর্ম। সাধারণত “অযুক্তিগত স্বতঃসিদ্ধ” গুলোকে নিজেই নিজের প্রমান নয়, তবে একধরনের আনুষ্ঠানিক যুক্তিযুক্ত মতামত ব্যবহার করে এগুলো থেকে গাণিতিক তত্ত্ব প্রস্তুত করা হয়ে থাকে। কোন পদ্ধতিকে স্বতঃসিদ্ধ করতে অবশ্যই এটা দেখাতে হয় যে, ঐ পদ্ধতিটি একটি খুবই সহজ এবং বোধগম্য কোন স্বাক্ষ বা উক্তি (স্বতঃসিদ্ধ বা স্বীকার্য) থেকে বর্ণনা করা যায় বা পাওয়া যায়। কোন গাণিতিক জ্ঞানকে স্বতঃসিদ্ধ করার অনেক পদ্ধতি রয়েছে। এটা আসলে গবেষকের ‌উপর নির্ভর করে।
মডেল (ব্যক্তি)
মডেল () হচ্ছে মধ্যযুগীয় ফরাসী থেকে আগত একটি শব্দ, যাকে ম্যানাকিন বা র‌্যাম্প মডেল-ও বলা হয়। মডেল হচ্ছে একজন ব্যক্তি যিনি কোনো ফ্যাশন, বস্ত্র, বা অন্য কোনো পণ্য বিজ্ঞাপন বা প্রচারের স্বার্থে প্রদর্শনের জন্য, বা শিল্পকলার একটি অংশ হিসেবে নিজের কাছে ধারণ করেন।
মডেলিং অভিনয়, নৃত্য, চিত্রকলার মতোই নৈপূণ্য দেখানোর একটি শিল্প, যদির এটির সীমা সুনির্দিষ্ট নয়। চলচ্চিত্র বা নাটকে উপস্থাপিত হওয়াটাকে সাধারণত মডেলিং হিসেবে ধরা হয় না, যেহেতু এই ভূমিকার একটি নির্দিস্ট নাম ও ক্ষেত্র বিদ্যমান। তাছাড়া মডেলরা সচারচর আলোকচিত্রে বিভিন্ন প্রকার আবেগ, আচরণের বহিঃপ্রকাশ ফুটিয়ে তোলে, এবং অনেক মডেল নিজেদেরকে অভিনয়শিল্পী হিসেবে পরিচয় দেন। অনুষ্ঠান বা শো-এর সময় সচারচর মডেলরা কোনোরকম কথাবার্তার মাধ্যমে নিজেদের আচরণ, আবেগ এগুলো প্রকাশ করেন না, যদি না বিশেষ কোনো আবেগ প্রদর্শনের ক্ষেত্রে তা অপরিহার্য হয়।
মডেল বিভিন্ন রকমের হতে পারে। যেমন: ফ্যাশন, ফিটনেস, বিকিনি, চিত্রকলা, এবং শারীরিক অংশ ভিত্তিক মডেল।
সকল মডেলকে সাধারণভাবে ‘সুন্দর’ হিসেবে মেনে নেওয়া যাবে না: চারিত্রিক মডেলরা সাধারণত মানুষ ও সেইসব মানুষের আচার-ব্যবহার, রুচি প্রভৃতি ফুটিয়ে তুলবেন, এবং সেটা হবে গণমাধ্যমে ও বাণিজ্যিক